PRIVATUMO PRANEŠIMAS 
(apie asmens duomenų tvarkymą teikiant pirminę teisinę pagalbą)   
  
Vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR) 13 straipsniu, teikiame Jums informaciją, susijusią su Jūsų duomenų tvarkymu: 
 
1. Duomenų valdytojas – Varėnos rajono savivaldybės administracija, biudžetinė įstaiga, juridinio asmens kodas: 188773873, adresas: Vytauto g. 12, 65184 Varėna, tel. +370 310 32 001, el. pašto adresas info@varena.lt.

2. Duomenų apsaugos pareigūno kontaktinis el. p. dap@varena.lt. 
 
3. Duomenų tvarkymo tikslai. 
Teisės gauti valstybės garantuojamą pirminę teisinę pagalbą įgyvendinimo tikslu (įvertinti teisę gauti valstybės garantuojamą pirminę teisinę pagalbą, suteikti reikiamą teisinę informaciją, konsultacijas ir pagalbą, vykdyti teisės aktuose numatytas prievoles (BDAR 6 str. 1 d. c, e p.).

4. Kokie asmens duomenys tvarkomi? 
	Tapatybės identifikavimo duomenys 
	Vardas, pavardė, asmens kodas, gimimo data  

	Kontaktiniai duomenys  
	Telefono ryšio numeris, elektroninio pašto adresas, gyvenamosios vietos adresas 

	Duomenys apie teisinę problemą

	Teismų, prokuratūros ir ikiteisminio tyrimo įstaigų pranešimai, sprendimai

	Duomenys apie socialinę ir ekonominę padėtį
	Metinės pajamų ir turto deklaracijos duomenys

	Specialių kategorijų duomenys
	Sveikatos, šeimos, socialinės apsaugos duomenys (informacija apie jūsų darbo stažą, pajamas, sumokėtas įmokas, šeiminę padėtį, negalią ar sveikatos būklę), jei jie būtini pirminės teisinės pagalbos suteikimui




5. Kam bus teikiami Jūsų asmens duomenys?
Jūsų asmens duomenys bus teikiami Valstybės garantuojamos teisinės pagalbos tarnybai, teisės aktų nustatytais atvejais gali būti teikiami kitoms institucijoms (teismams, teisėsaugos institucijoms ir pan.).

6. Kiek laiko saugomi duomenys 
Asmens duomenys, surinkti teisinės pagalbos suteikimui, saugomi tiek, kiek būtina pirminės teisinės pagalbos suteikimo tikslui pasiekti (konsultacijai suteikti, prašymui TEISIS sistemoje užpildyti). Prašymai, paklausimai, dokumentai pateikti raštu saugomi Administracijoje teisės aktų nustatyta tvarka 3 metus.

7. Teikiant pirminę teisinę pagalbą ir tvarkant asmens duomenis, vadovaujamasi šiais teisės aktais:
· Lietuvos Respublikos valstybės garantuojamos teisinės pagalbos įstatymu;
· Lietuvos Respublikos teisingumo ministro 2018 m. liepos 16 d. įsakymu Nr. 1R-124 „Dėl Teisinės pagalbos paslaugų informacinės sistemos nuostatų patvirtinimo“.

8. Informuojame, kad Jūsų asmens duomenis Administracija gaus iš Jūsų tiesiogiai (pateikiant prašymus ir dokumentus), TEISIS sistemos.

9. Kokias turite teises ir kaip jas įgyvendinti? 
Jūs, kaip duomenų subjektas, turite šias teises: teisę gauti informaciją apie duomenų tvarkymą (BDAR 13, 14 straipsniai), teisę susipažinti su duomenimis (BDAR 15 straipsnis), teisę reikalauti asmens duomenis ištaisyti (BDAR 16 straipsnis), ištrinti („teisė būti pamirštam“) (BDAR 17 straipsnis) ar apriboti duomenų tvarkymą (BDAR 18 straipsnis).  
Pastaba: teise būti pamirštam ar apriboti asmens duomenų tvarkymą galite pasinaudoti, kai yra bent viena iš BDAR 17 straipsnio 1 dalyje ar 18 straipsnio 1 dalyje nurodytų sąlygų.  

Informaciją apie tai, 	kaip 	įgyvendinti 	duomenų 	subjektų teises 	Administracijoje, galite 	rasti: https://varena.lt/asmens-duomenu-apsauga/.

Informuojame, kad nesutikdami su Administracijos sprendimu, priimtu dėl Jūsų prašymo įgyvendinti duomenų subjekto teises, Jūs turite teisę pateikti skundą Valstybinei duomenų apsaugos inspekcijai, patyrus turtinę arba neturtinę žalą, – Regionų administracinio teismo Kauno rūmams. 

